CELEX: 32018D0882
Language: bg
Date: 2018-06-18 00:00:00
Title: Решение (ОВППС) 2018/882 на Съвета от 18 юни 2018 година за временното приемане на някои палестинци от държави — членки на Европейския съюз, и за изменение на Обща позиция 2002/400/ОВППС

19.6.2018   
            
            
               BG
            
            
               Официален вестник на Европейския съюз
            
            
               L 155/8
            
         РЕШЕНИЕ (ОВППС) 2018/882 НА СЪВЕТА
   от 18 юни 2018 година
   за временното приемане на някои палестинци от държави — членки на Европейския съюз, и за изменение на Обща позиция 2002/400/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 и член 31, параграф 1 от него,
   като има предвид, че:
   
               (1)
            
            
               На 18 април 2016 г. Съветът прие Решение (ОВППС) 2016/608 (1), което предвижда удължаване с още 24 месеца на срока на валидност на националните разрешителни на някои палестинци за влизане и престой на територията на държавите членки, посочени в Обща позиция 2002/400/ОВППС (2).
            
         
               (2)
            
            
               Република Кипър следва да бъде добавена в списъка на държавите членки, посочени в член 2 от Обща позиция 2002/400/ОВППС.
            
         
               (3)
            
            
               Въз основа на оценка на прилагането на Обща позиция 2002/400/ОВППС Съветът счита за целесъобразно да удължи срока на валидност на разрешителните с още 24 месеца,
            
         ПРИЕ НАСТОЯЩОТО РЕШЕНИЕ:
   Член 1
   Държавите членки, посочени в член 2 от Обща позиция 2002/400/ОВППС, удължават срока на валидност на националните разрешителни за влизане и престой, издадени съгласно член 3 от посочената обща позиция, с още 24 месеца, считано от 31 януари 2018 г.
   Член 2
   Обща позиция 2002/400/ОВППС се изменя, както следва:
   
               1)
            
            
               Член 1 се заменя със следното:
               „Член 1
               Настоящата обща позиция се прилага за 13-те палестинци, които са част от групата палестинци, по отношение на които на 5 май 2002 г. бе сключен Меморандум за разбирателство между палестинските власти и правителството на Израел относно мирната евакуация на базиликата „Рождество Христово“ във Витлеем и които са дали съгласие за временното им прехвърляне към и приемане от държави — членки на Европейския съюз.“
            
         
               2)
            
            
               Член 2 се заменя със следното:
               „Член 2
               13-те палестинци, посочени в член 1, се приемат, временно и изцяло по хуманитарни причини, от следните държави-членки: Белгия, Гърция, Испания, Ирландия, Италия, Кипър и Португалия.“.
            
         Член 3
   Настоящото решение влиза в сила в деня на приемането му.
   
      Съставено в Люксембург на 18 юни 2018 година.
      
         
            За Съвета
         
         
            Председател
         
         Р. ПОРОЖАНОВ
      
   
   
      (1)  Решение (ОВППС) 2016/608 на Съвета от 18 април 2016 г. относно временното приемане на някои палестинци от държави — членки на Европейския съюз (ОВ L 104, 20.4.2016 г., стр. 18).
   
      (2)  Обща позиция 2002/400/ОВППС на Съвета от 21 май 2002 г. относно временното приемане на някои палестинци от държави-членки на Европейския съюз (ОВ L 138, 28.5.2002 г., стр. 33).